NaiveNeuron/SloPal huggingface dataset:
Karahuta, Jaroslav, poslanec NR SR (2020-06-04):
Ďakujem za slovo. Vážený pán predsedajúci, vážené pani poslankyne, páni poslanci, podľa § 35a zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov rady volí a odvoláva Národná rada, členov rady volí a odvoláva Národná rada, a to ôsmich členov na návrh vlády Slovenskej republiky, z toho jedného člena vláde Slovenskej republiky navrhne Združenie miest a obcí a jedného člena vláde navrhne Slovenská poľnohospodárska a potravinárska komora a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady na návrh výboru pre pôdohospodárstvo a životné prostredie. Vláda predložila dňa 28. mája 2020 návrh na doplnenie členov Rady Slovenského pozemkového fondu, a to Štefana Gregora a Petra Dratvu. Predseda Národnej rady rozhodnutím č. 114 z 28. mája 2020 pridelil predmetný návrh výboru, návrh vlády výboru pre pôdohospodárstvo a životné prostredie na prerokovanie do 3. júna 2020. Výbor pre pôdohospodárstvo a životné prostredie na svojej 7. schôdzi dňa 3. júna 2020 prerokoval predmetný návrh vlády a vo svojom uznesením č. 15 konštatoval, že predložené návrhy spĺňajú ustanovené podmienky a sú v súlade s príslušnými ustanoveniami zákona. Výbor pre pôdohospodárstvo a životné prostredie odporučil Národnej rade, aby zvolila na návrh vlády dvoch členov Rady Slovenského pozemkového fondu, a to Štefana Gregora a Petra Dratvu. Výbor pre pôdohospodárstvo a životné prostredie odporučil Národnej rade uskutočniť voľbu členov Rady Slovenského pozemkového fondu na návrh vlády verejným hlasovaním spoločne. Výbor ma poveril svojím uznesením č. 16 zo dňa 3. júna 2020, aby predniesol správu o výsledku prerokovania predmetného návrhu vlády. Súčasťou správy je návrh uznesenia Národnej rady. Pán predsedajúci, otvorte, prosím, rozpravu.
M. Hort, podpredseda NR SR: (2010-03-09):
S faktickou poznámkou na vystúpenie pani poslankyne Kramplovej sa prihlásila pani poslankyňa Magdaléna Vášáryová ako jediná. Uzatváram možnosť prihlásiť sa s faktickou poznámkou na vystúpenie rečníka v rozprave a slovo má pani poslankyňa Vášáryová. Nech sa páči.
Hrnčiar, Andrej, podpredseda NR SR (2017-04-06):
Ďakujem, pán minister. Otázku č. 8 položil pán poslanec Marián Kéry, ministrovi zahraničných vecí a európskych záležitostí Slovenskej republiky Miroslavovi Lajčákovi: Vážený pán minister, europoslanec Sulík počas piatkového vystúpenia poslancov Európskeho parlamentu v Národnej rade Slovenskej republiky vyhlásil, že je za posilnenie kompetencií národných štátov na úkor Európskej únie. Dokonca vyhlásil, že netreba za každú cenu, aby bolo Slovensko v jadre Európskej únie. Aký je váš názor na jeho vyjadrenia?
Záborská, Anna, poslankyňa NR SR (2020-07-24):
Aha, ďakujem pekne. Ďakujem pekne. Pán predseda, páni ministri, odvolá... nečudujem sa, že tu dnes sedíme, aj keď mnohí ľudia trávia už dovolenku, lebo odvolávanie premiéra, a teda aj možný pád vlády je vždycky veľmi piárovo atraktívne. Ja považujem dnešné odvolávanie premiéra Slovenskej republiky Igora Matoviča za nespravodlivosť. A myslím, že minister Krajniak to v tých minútach, v ktorých vystúpil, jasne ukázal. Ale nevadí, pretože aj v tomto prípade platí to, čo pred vekmi povedal Sokrates: „Je lepšie nespravodlivosť trpieť, ako ju vykonávať“. Ďakujem pekne.
B. Bugár, podpredseda NR SR: (2001-10-31):
M. Aibeková, poslankyňa: Ďakujem pekne za slovo. Nadviažem na úvodné slová pani poslankyne, ktorú právom kritizovala, že nie sú tu členovia vlády, pretože táto problematika nie je iba vecou podpred-sedníčky vlády, ale všetkých členov vlády. A mňa mrzí obzvlášť, že ju neprišiel podporiť premiér vlády, pretože naozaj aspoň krátkym vystúpením mal povedať k tomuto bodu programu zásadné veci. On sa veľmi rád chváli úspechmi v zahraničnej politike, nakoľko sa nemôže chváliť úspechmi na domácej pôde. Čo sa týka problematiky odchodu veku do dôchodku, ja si myslím, že je potrebné upozorniť ešte na jednu vec, a to je, že vláda prijala tento nový systém odchodu do dôchodku v rozpore, v rozpore s koncepciou, ktorú schválil parlament. Tam išlo o oveľa dlhšie obdobie na zrovnoprávnenie odchodu veku žien do dôchodku, ako to prijala vláda. Tak ja dúfam, že parlament sa vráti k tej koncepcii, ktorú schvaľoval, kde bola všeobecná dohoda a zhoda opozičných a politických síl, pretože s takýmto niečím nebudeme môcť súhlasiť. A ešte jednu krátku poznámku. Naozaj aj mňa mrzí, že Európska únia sa používa často ako strašiak u viacerých ministrov, ktorí chcú, aby prešli ich zákony a vedia, že tieto zákony nebudú mať inak oporu v parlamente, iba za použitia tohto strašiaka. A to nie je dobré ani pre získavanie občanov, pretože tí mi mnohí pri stretnutiach hovoria, prečo vlastne máme ísť do Európskej únie, keď sa používa takáto forma strašenia a samých negatív. A tých pozitív sa hovorí veľmi málo. A ešte na záver, čo ma obzvlášť mrzí, že sa niekedy tvárite, ako keby prístupové kroky začali iba v roku 1998. Ale ony tu boli aj predtým a na to sa zabúda.
Mazurek, Milan, poslanec NR SR (2020-05-14):
Edo, ďakujem ti za skutočne špičkové, kultivované a fakticky zdôvodnené vystúpenie, z ktorého sa zase liberálom, ako je to už zvykom, prevracali oči, pretože pravda sa im veľmi ťažko počúva. Ja som to už vo svojom vystúpení pred tebou tiež načrtol, taký program, ktorý sa, program, príklad, ktorý sa týka tej ľubovoľnej zmeny pohlavia, ktorú navrhuje verejná ochrankyňa práv iba na základe nejakého pocitu, nejakého dočasného poblúznenia konkrétneho človeka, a ty si spomenul napríklad to, že keď sa začneš cítiť ako žena, tak logicky budeš mať nárok na vyšetrenie u gynekológa. Taký gynekológ ťa predsa diskriminuje, keď ty máš v občianskom preukaze napísané, že si žena. Ty si predsa žiadnu operáciu podstúpiť nemusel a jednoducho, čo to je za extrémista, za bigotného fašistu, že ťa jednoducho nevezme do takejto ambulancie. A presne tieto absurdné prípady sa už dnes vo svete dejú. V Austrálii pred dvoma rokmi vyhral ženské cyklistické preteky chlap. Chlap, ktorý si povedal, že je žena, a išiel súťažiť do ženskej ligy! Máme prípady, kedy v niektorých, dokonca v bojových športoch, zmiešaných bojových umeniach v klietkach bojuje chlap v ženských ligách. Potom víťazí. Samozrejme, že víťazí, keď muž má o 30 či 40 % svalovej hmoty viac ako žena. Veď toto nie je normálne. A potom práve my sme tí, ktorí sa tých žien zastávajú, že predsa chlapi nemajú súťažiť v ženských ligách. Veď to je choré a zvrátené. A toto sa vo svete deje. To nie sú nejaké výmysly, to nie sú nejaké hlúposti. A potom ten príklad, ktorý si spomínal, o tom, že ako riešiť generačnú chudobu v osadách. Presne, ako si povedal. Desiatky tisíc cudzincov pracujú na Slovensku na pracovných pozíciách buď s nulovou, alebo len veľmi malou kvalifikačnou potrebou namiesto toho, aby sme robili všetko preto, aby sme týchto osadníkov dávali, aby sme týmto osadníkom dávali možnosť pracovať na týchto pozíciách a nemuseli sem voziť cudzincov. Jednoduché riešenie.
Érsek, Árpád, minister dopravy, výstavby a regionálneho rozvoja SR (2016-09-22):
Podľa mňa to dostanete písomnou formou ako odpoveď ministra.
Šeliga, Juraj, poslanec NR SR (2023-05-03):
Odporúčanie gestorského výboru je schváliť, prosím, dajte hlasovať o návrhu zákona.
Bugár, Béla, podpredseda NR SR (2017-05-09):
Ďakujem pánovi ministrovi. Teraz dávam slovo spravodajcovi, ktorého určil navrhnutý gestorský výbor pre hospodárstvo, pánovi poslancovi Mojšovi.
Grendel, Gábor, podpredseda NR SR (2020-12-03):
Chcete reagovať, pán podpredseda? Nech sa páči, máte slovo.
I. Šaško, poslanec: (2008-12-05):
Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej schôdze. Konštatujem, že uvedený poslanecký návrh zákona spĺňa z formálno-právnej stránky všetky náležitosti uvedené v § 67 a 68 zákona o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. novembra 2008 č. 853 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali do 28. januára 2009 a v gestorskom výbore do 30. januára 2009. Pán predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2016-11-30):
Pani poslankyňa Dubačová.
Tomáš, Erik, minister práce, sociálnych vecí a rodiny SR (2024-06-27):
Ďakujem veľmi pekne, vážená pani poslankyňa, dovolím si zastúpiť môjho kolegu Tomáša Druckera. Vážená pani poslankyňa, ďakujem za otázku. V tejto súvislosti by som vám, by som vám chcel najskôr, by som vás chcel najskôr informovať, že dňa 21. júna 2024 došlo k podpísaniu memoranda o spolupráci medzi Ministerstvom školstva, výskumu, vývoja a mládeže Slovenskej republiky, obcou Rakúsy, Prešovskou univerzitou v Prešove a Asociáciou škôl s vyučovaním rómskeho jazyka ohľadom pilotného projektu vytvorenia rómskej národnostnej školy v obci Rakúsy. Teraz k vašej otázke. Keďže ide o vytvorenie jedinej školy, tento krok nemôžeme považovať a ani nepovažujeme za systematickú odpoveď na všeobecnú otázku riešenia segregácie v oblasti školstva. Ministerstvo implementuje a plánuje viaceré kroky v tejto oblasti vrátane systému monitorovania segregácie národného projektu v prospech desegregácie, skríning niektorých detí zaradených do špeciálnych škôl a ďalšie. Podpora vzniku rómskeho národnostného školstva má potenciál prispievať k tomuto úsiliu, a to zabezpečením kvalitnejšieho vzdelávania pre deti v ich materinskom jazyku. Nemá však nahradiť ostatné kroky smerujúce k desegregácii slovenského školstva, ktoré presadzujeme konzekventne a ani z nich nemienime ustupovať. K vytvoreniu tejto školy má prísť postupne. Dôvodom je, že postupným procesom chceme predísť prípadným chybám a problémom, ktoré sú, samozrejme, pri akomkoľvek pilotnom projekte súčasťou diapazónu možností. Do procesu plánujeme zapojiť široké spektrum aktérov vrátane rôznych organizácií poskytujúcich podporu pre inovatívne školy. Zároveň vás chcem ubezpečiť, že kroky, ktoré ministerstvo podniká, sú v súlade s národnou a európskou legislatívou.
Federič, Igor, poslanec NR SR (2019-05-13):
Vážený pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pročko, Jozef, poslanec NR SR (2021-11-04):
Jaro, mňa mrzí, že počúvam tu o tom, ako ty ideš zlikvidovať chov oviec a ideš zlikvidovať poľnohospodársku výrobu, pretože aj okolo mňa je toľko náletovej hmoty, ktorú nikto neobhospodaruje, a je toľko lúk, ktoré nikto nekosí, a naozaj na Slovensku je toľko nevyužitých plôch, kde by sa mohli chovať ovce, kde by sa mohli riešiť naozaj poľnohospodárskou výrobou problémy, ktoré máme. Ja som za to, aby sme, Slovensko, boli sebestační. Ja pôjdem do rozpravy, ale chcem povedať, ty si tam naznačil, naznačil si tam veľmi dôležitý faktor a to je poľovníctvo a to je ten jeden z najväčších problémov, prečo sa tu niektorí poslanci bijú za, za ľudí, ktorí nemajú čisté úmysly, pretože dnes sa poľuje v revíroch, dnes poľujú v revíroch len oligarchovia a ľudia, ktorí majú peniaze. Ľudové poľovníctvo, ktoré bolo kedysi, aj ja som poľovník, zaniklo. Aj ja som poľoval v jednom poľovnom revíri, ktorý zobrali traja ľudia, a teraz už tam poľujú iní. Čiže záujmy ľudí veľmi bohatých, ktorí sú v poľovných revíroch a ktorí vlastnia poľovné revíry, prípadne majú prenajaté režijné poľovné revíry, sú veľmi silné, pretože z týchto poľovných revírov idú veľké peniaze. A povedal si ešte jednu veľmi veľkú vec, že títo ľudia nepoľujú a tá zver spôsobuje obrovské škody.
Števulová, Zuzana, poslankyňa NR SR (2024-01-26):
Ja len v krátkosti. Ďakujem ti veľmi, Tamara, že neustále neúnavne upozorňuješ na problém tohto, tejto novely, ktorý práve spočíva v tých nízkych a naozaj už skôr povzbudzujúcich ako odstrašujúcich trestoch pre environmentálne trestné činy. 	Minister Susko avizoval, že teda budú nejaké novely predkladať, zatiaľ sme ich nevideli, ani o nich bližšie nič nepovedal, tak ja som naozaj veľmi zvedavá, že či teda minister zváži a možno upraví tú novelu tak, aby tie tresty boli nieže povzbudzujúce, ale skôr odradzujúce a aby to teda malo dopad aj na potenciálnych pytliakov z radov možno teda niektorých koaličných poslancov, pretože životné prostredie tu naozaj máme len jedno, tých chránených živočíchov je pár desiatok a určite by sme boli veľmi radi, keby ten počet lesov za našich životov stúpal a nie klesal. Ďakujem ti ešte raz.
Pčolinský, Peter, podpredseda NR SR (2023-05-09):
Ďakujem pekne. Teraz poprosím spravodajcu z gestorského výboru pre kultúru a médiá Michala Luciaka, aby sa ujal slova.
Zmajkovičová, Renáta, podpredsedníčka NR SR (2014-06-11):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy a vyhlasujem rozpravu za skončenú. Pán navrhovateľ, chcete ešte? Nech sa páči.
B. Bugár, podpredseda NR SR: (2005-09-22):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Pavlovi Minárikovi. Nech sa páči.
Danko, Andrej, podpredseda NR SR (2024-04-30):
Ďakujem. Na vystúpenie pána poslanca päť faktických poznámok. Prvá poslankyňa Števulová.
Bugár, Béla, podpredseda NR SR (2019-10-16):
Pán poslanec Kéry.
P. Hrušovský, predseda NR SR: (2003-06-27):
Páni poslanci, prosím, prezentujme sa a hlasujme o bodoch 1 a 2, ktoré sú uvedené pod bodom 4 spoločnej správy gestorského výboru s odporúčaním schváliť ich. (Hlasovanie.) Prítomných je 141 poslancov, za 120, proti 6, zdržalo sa 13, nehlasovali 2. Body zo spoločnej správy sme schválili. Prosím ďalšie návrhy.
Laššáková, Jana, podpredsedníčka NR SR (2014-09-11):
Otváram rozpravu v rámci tohto čítania. Hlási sa do rozpravy? Nikto. Vyhlasujem rozpravu za skončenú. Budeme hlasovať o návrhu zákona ako o celku s odporúčaním gestorského výboru.
Hrnčiar, Andrej, podpredseda NR SR (2017-05-19):
Pán poslanec Kamenický.
P. Hrušovský, predseda NR SR: (2003-05-22):
(Hlasovanie.) 107 prítomných, 19 za návrh, 54 proti, 33 sa zdržalo, 1 nehlasoval. Bod 6, 7 zo spoločnej správy sme neschválili. R. Vavrík, poslanec: Pán predseda, vyčerpali sme všetky pozmeňujúce návrhy zo spoločnej správy, keďže v rozprave nevystúpil žiaden poslanec, a mám oprávnenie výboru požiadať plénum, aby sme pokračovali ihneď v treťom čítaní. Dajte, prosím, o tomto návrhu hlasovať.
M. Sabolová, poslankyňa: (2007-05-15):
Čiže srdečná vďaka. A Kresťanskodemokratické hnutie toto vyhlásenie, túto deklaráciu podporí. A ďakujem ešte spracovateľom za taký krátky, stručný, ale výstižný text. Ďakujem pekne. (Potlesk.)
Kiššová, Jana, poslankyňa NR SR (2011-11-29):
Ďakujem pekne. Pán kolega, vy tvrdíte, že práve kategórie jedna a dva sú problém, pretože je to 66 % z priznaných chorôb, to je viac, ako je to pri kategóriách tri a štyri. No ja tvrdím, že ak je niekde z celkového počtu okolo 2 mil. ľudí problém v 310 prípadoch, tak to proste nie je problém, tak je to tak mizivé percento, pri ktorom riešením tohto problému tak nákladnou a rozsiahlou pracovnou službou je to proste neprimerané. Pre 310 ľudí z 2 mil. riešiť takýto rozsah povinností je neprimerané, o tom hovoríme. Ďalej ste povedali, že podnikoví lekári, tak ako kedysi boli, sú vlastne veľmi fajn, pretože poznajú pracovníkov. No toto možno platilo, keď ľudia pracovali 20 – 30 rokov v jednom zamestnaní. Ale dnes keď ľudia menia po troch-štyroch rokoch prácu, tak to jednoducho takto už nie je. Ja si práve myslím, že pre takéhoto človeka má oveľa väčší význam jeho obvodný lekár, ku ktorému chodí on, chodí celý život, chodí možno jeho rodina, pretože pozná aj rodinnú anamnézu. A je to oveľa efektívnejšie, ako pri každej zmene zamestnávateľa meniť aj lekára. A naozaj sme sa stretli aj s tým, že zamestnanci nemajú vôľu chodiť k lekárovi, ktorého vyberie zamestnávateľ. Veď vzťah lekára a zamestnanca, resp. lekára a pacienta je niečo dôverné, je niečo, čo nechcú mať ľudia úplne nalinkované. No tvrdíte, že argumentujeme ekonomickými nákladmi. Ale to vôbec nie je pravda. Keby ste počúvali, čo som v rozprave hovorila, vedeli by ste, že ja som neargumentovala ekonomickými nákladmi. Ja si myslím, že my podstatne viacej zaťažujeme tých zamestnancov ako zamestnávateľov, pretože je to pre nich neprimeraná záťaž. Ďakujem.
M. Dzurinda, predseda vlády SR: (2005-06-30):
Vážená pani poslankyňa, replika Štefánikovho lietadla Caproni CA-33 je naozaj skvostom leteckej histórie a veľmi ma teší, že verejnosti bola včera sprístupnená práve v rámci výstavy Obrazopis Milana Rastislava Štefánika, nad ktorou som koniec koncov zobral záštitu a zrejme vás inšpirovala k tejto otázke. Zároveň ma ale kompetentní informovali, že žiadne prostriedky na zakúpenie lietadla už nie sú potrebné. Nádherná replika tohto lietadla je totiž niekoľkoročným dielom slovenských inžinierov z Leteckých opravovní Trenčín. Tento dvojplošník je dnes súčasťou piešťanskej expozície Vojenského historického ústavu Ministerstva obrany Slovenskej republiky a dočasne zapožičaný do Bratislavy. Toto mi napísali zodpovední, kompetentní a môžem len dodať, že som naozaj rád, že vašou otázkou otvárate jednu z nedopísaných kapitol našej histórie. Práve život, pôsobenie, ako aj posledný let generála Milana Rastislava Štefánika boli pred niekoľkými rokmi ešte súčasťou, takpovediac, zakázanej histórie. Štefánikovi spolu s Hodžom, Osuským, ale aj Hlinkom a ďalším by sme mali splácať historický dlh za predchádzajúce obdobie. Rovnako pred nami zostáva úloha splatiť dlh voči sebe samým. Myslím si, že začíname tak robiť aj vystavením repliky Štefánikovho lietadla, jeho sprístupnením širokej slovenskej, aj zahraničnej verejnosti najprv na Západnej terase Bratislavského hradu, a potom v Piešťanoch v expozícii Vojenského historického ústavu.
Halgašová, Jarmila, poslankyňa NR SR (2021-05-05):
Ďakujem pekne. Vážený pán predseda, predsedajúci, v rozprave k uvedenému návrhu zákona vystúpila pani poslankyňa Zemanová, ktorá podala pozmeňujúci a doplňujúci návrh. Zo spoločnej správy nevyplývajú žiadne pozmeňujúce a doplňujúce návrhy. Keďže bol včera v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Beblavý, Miroslav, poslanec NR SR (2017-09-14):
To sme chceli, ale ste jej to nedovolili. (Prerušenie vystúpenia predsedajúcim.)
Pčolinský, Peter, poslanec NR SR (2020-07-23):
Ľubo, s tou vodou si nepochodil z jednoduchého dôvodu. V SMER-e pijú kolu, nie vodu. (Smiech v sále.)
Osuský, Peter, poslanec NR SR (2016-04-28):
Ďakujem pekne, pán predsedajúci. Predseda vlády a docent práva Fico onehdá vyhlásil, že tie amnestie sú právny suterén, ale ich zrušenie by bolo tiež právny suterén. No, musím povedať, že nie som právnik a som len lekár, ale takto dovedený právny pozitivizmus za hranu spravodlivosti a slušnosti je podľa mňa nepochopiteľný. Viete, možno keby 30. apríla 1945 vyhlásil ríšsky kancelár a vodca Adolf Hitler tesne predtým, ako si preženie guľku, hlavu guľkou, amnestiu na všetky činy spáchané jednotkami SS, na všetky činy a rozhodnutia jeho podriadených a na všetko, čo súviseli s dvanástimi rokmi existencie tretej ríše, bolo by nepochybne -zrejme podľa istej interpretácie práva – právnym suterénom zrušiť túto Hitlerovu amnestiu. Pretože tie zákony boli prijaté Ríšskym snemom, tie napríklad norimberské a mnohé iné ďalšie veci sa diali v súlade s tým, čo vtedy platilo. Dá sa, samozrejme, byť zástanca právneho pozitivizmu, ale ak vedie k takým výsledkom, že sa amnestie zločinov chránia právnym pozitivizmom, tak je to čistá perverzia. (Potlesk.)
Poliačik, Martin, poslanec NR SR (2013-05-21):
Alojz, dve veci. Po prvé, ja by som si asi dával pozor na to vyhlásenie, že taká je pravda, pretože to naozaj nie je tak čiernobiele, čiernobiela situácia, aby človek, ktorý chce byť aspoň trochu poctivý, čo neviem, či chceš, alebo nechceš, ale ak človek chce byť aspoň trochu poctivý, tak by si mal dávať pozor na to, čo vyhlasuje za pravdu. Pretože hlavne pri tých hraničných množstvách je tá situácia tak zložitá, že vyhlásiť takéto jednostranné, dogmatické až a populistické vyhlásenie za pravdu, je, myslím si, že za čiarou aj za tvojou. Druhá vec, čo sa týka tých pozmeňovákov, prečo si ich niesol na ministerstvo a nedoniesol si ich sem? Prečo si ich nepodal? Ja by som ich rád videl napr. a zrejme aj ostatní poslanci. Ja by som rád sa pozrel na to, akým spôsobom si to riešil, pretože vpasovať do toho Trestného zákona odstavce, ktoré sa týkajú len niektorých prekurzorov, chemikálií, nie je tak jednoduché. Lebo už som sa snažil ten zákon písať niekoľkokrát a viem, že proste tam sú veci, ktoré jedna s druhou súvisí, ale tak jednoduché to nie je. Ja by som si veľmi rád pozrel tie tvoje odstavce, či naozaj to bolo niečo, čo situáciu rieši, alebo či to bolo len niečo, čo si chcel ukázať ako vykázanie svojej vlastnej činnosti. Ďakujem.
Paška, Pavol, predseda NR SR (2012-08-07):
Dobre, je všeobecný súhlas? Dobre, takže o 10.00 hodine bude hlasovanie. Ďakujem pekne. Prerušujem rokovanie. Dovidenia. (Prerušenie rokovania o 17.30 hodine.)
K. Tóthová, poslankyňa: (2005-03-16):
Ešte raz vážené dámy, vážení páni, prosím o podporu a vaše sympatie k tomuto legislatívnemu návrhu. Ďakujem za pozornosť.
M. Číž, podpredseda NR SR: (2008-07-01):
So stanoviskom k faktickej poznámke sa hlási pán poslanec Bauer.
Šeliga, Juraj, poslanec NR SR (2023-05-03):
Ďakujem pekne. Pán podpredseda, mám hovoriť a informovať o obidvoch tlačiach naraz alebo...? (Rečník sa obrátil smerom k predsedajúcemu. Krátka pauza.) Okej. Ďakujem pekne, pán podpredseda. Dámy a páni, dovoľ... Aha, pardon. (Rečník sa obrátil k predsedajúcemu.)
Danko, Andrej, predseda NR SR (2019-10-23):
O návrhu spoločného spravodajcu dávam hlasovať. (Hlasovanie.) Prítomných 142 poslancov, za 78, proti 28, zdržalo sa 36. Konštatujem, že sme v treťom čítaní . Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
F. Mikloško, poslanec: (2007-06-26):
Vidím ale tu jeden malý problém a hovorím aj za celé KDH. Tie stresové situácie pre starších ľudí nie sú len živelné pohromy, ale myslím si, že omnoho častejšie sú zdravotné situácie, keď nastáva nejaký kolaps, či už mozgová príhoda alebo podobne, a rovnako sú to, ešte by som povedal, viac ako živelné pohromy sú to policajné, teda nehody, teda autonehody a podobne. Čiže predsa by som sa prihováral za systémovejšie riešenie a prihováral by som sa za to, aby sme tento problém povedzme veľmi poctivo a čestne otvorili vtedy, keď budeme riešiť ten problém, o ktorom ste hovorili. Ale tu sa mi to zdá byť nejaké cez pozmeňujúci návrh jedného poslanca trošku nesystémové a nie celkom ani v kontexte života celkom logické. Z tohto dôvodu si myslím, že náš klub sa zdrží. Ale opakujem, za svojimi maďarskými babičkami si stojím, lebo som s nimi vyrastal v Nitre. Ďakujem.
Zmajkovičová, Renáta, podpredsedníčka NR SR (2013-12-17):
Pán poslanec Sulík.
Kollár, Boris, predseda NR SR (2022-03-15):
Vážení kolegovia, prosím, zaujmite miesta v sále. (Krátka pauza.) Vážené pani poslankyne, vážení páni poslanci, prosím, aby ste zaujali svoje miesta v rokovacej sále, otváram rokovanie 60. schôdze Národnej rady Slovenskej republiky. O slovo požiadal teraz pán poslanec Róbert Halák, nech sa páči, pán poslanec, máte slovo.
J. Vaľová, poslankyňa: (2008-02-07):
Pán Palko, ja sa spýtam: Neboli ste práve v minulosti vy ten veľký kritik médií? Ja si pamätám na Markízu, ako ste ich obvinili, akí sú nepravdiví, akí sú jednostranní. Neboli ste práve vy, ktorých médiá nazvali, že ste ješitný? Práve vy ste boli ten, kto najviac v minulosti médiá kritizoval. Tak ja sa teraz pýtam, prečo práve vy teraz rozprávate o tom, aké sú médiá spravodlivé, že tam nechcete čítať to, čo im... (Hlas z pléna.) Nikto im tam nepíše, vláda im tam nič nepíše. A ešte taký bonbónik na koniec. Pán Palko, Veľká noc sa blíži, dočkáte sa aj ušiek, aj šunčičky. Vidím, že sa vám už sníva, ale viete, ešte máme zasadanie parlamentu. Ďakujem.
Muňko, Dušan, poslanec NR SR (2024-06-13):
Pán poslanec, viete, keby bola vláda, ktorá padla v decembri, a bolo by, boli by predčasné voľby, tak možno by tých 35 zákonov v skrátenom legislatívnom konaní nebolo robené. Zoberte tú krátkosť času, ktorú bolo treba spraviť, rozpočet a ďalšie veci. Nakoniec tento zákon, ja kvitujem, že ho musel minister nakoniec podať, nakoniec sa k tomu iste ešte vyjadrí. Predsa ste prijali vo fonde obnovy, že tento zákon prijmeme. A preto ho prijímame v skrátenom legislatívnom konaní, aby mohli ešte tie, koho sa to bude týkať, hlavne, samozrejme, samospráv, regiónov a proste aj vyšších územných celkov, aby mohli konať. Keby ste to boli, keby ste boli, keby sme boli začali voľby k 30. 6. alebo skorej, tak boli by sme niekde inde, páni. A druhá vec, veď viete, v akej situácii sa nachádza aj rozpočet, aj ďalšie veci. To sme nezavinili my. Rozklad celého štátu asi niekto zavinil. A to vám aj ľudia nakoniec vo voľbách povedali. Takže neviem, prečo sa nad tým zamýšľate.
Přidal, Alojz, poslanec NR SR (2011-05-19):
Pán podpredseda, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Laurenčík, Milan, podpredseda NR SR (2021-05-12):
Na faktické poznámky bude reagovať pán poslanec Eduard Kočiš, nech sa páči.
A. Belousovová, podpredsedníčka NR SR: (2009-09-08):
Pán minister, chcete ako navrhovateľ zareagovať? Nech sa páči.
A. Belousovová, podpredsedníčka NR SR: (2007-09-19):
V rozprave vystúpili všetci rečníci. Vyhlasujem všeobecnú rozpravu za skončenú. A chcem sa opýtať navrhovateľa, či chce k rozprave zaujať stanovisko. Áno. Nech sa páči, máte slovo, pán navrhovateľ.
Ďuriš Nicholsonová, Lucia, podpredsedníčka NR SR (2018-09-11):
Ďakujeme pekne a teraz poprosím spoločného spravodajcu z výboru pre obranu a bezpečnosť pána poslanca Jaroslava Bašku, aby podal informáciu k tomuto bodu.
J. Počiatek, minister financií SR: (2007-03-22):
Vážené dámy, vážení páni, predkladám na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005  Z. z. a o doplnení zákona č. 507/2001 Z. z. o poštových službách v znení neskorších predpisov. Zákon č. 652/2004 Z. z. upravuje problematiku postavenia, organizácie, právomoci a pôsobnosti colnej správy a Ministerstva financií Slovenskej republiky v colnej oblasti, ako aj povinnosti, oprávnenia a prostriedky colníka. Zákon nadobudol účinnosť 1. januára 2005. Návrhom novely zákona č. 652/2004 Z. z. sa prijímajú implementačné opatrenia potrebné na riadenie a plynulé plnenie úloh, ktoré pre Slovenskú republiku vyplývajú z Nariadenia rady č. 1383/2003, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijímať pri tovare, u ktorého sa zistilo, že sa takéto práva porušili. Podľa toho istého nariadenia návrh novely v porovnaní s doterajšou úpravou ustanovuje Colnému riaditeľstvu Slovenskej republiky povinnosť poskytovať Európskej komisii informácie o žiadostiach a prijatí opatrení proti porušovaniu práv duševného vlastníctva, ako aj informácie o realizácii prijatých opatrení v tejto oblasti. Predkladaným návrhom zákona sa ustanovuje zoznam osobných údajov, ktoré bude Ministerstvo financií Slovenskej republiky oprávnené spracúvať vo svojich informačných systémoch. V návrhu zákona sú zároveň vykonané potrebné legislatívnotechnické úpravy vyplývajúce z prijatia nových národných aj komunitárnych právnych predpisov. Ďalšími zmenami zákona sa upravujú niektoré jeho ustanovenia na základe poznatkov z aplikačnej praxe. Na základe uvedeného žiadam o prerokovanie predloženého návrhu zákona.
Zmajkovičová, Renáta, podpredsedníčka NR SR (2012-09-25):
S reakciou pán poslanec Pollák.
Laššáková, Jana, podpredsedníčka NR SR (2015-09-18):
Pani poslankyňa Vaľová, nech sa páči.
Ledecký, Vladimír, poslanec NR SR (2022-10-04):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, ako gestorský výbor určila hlasovaním Výbor Národnej rady pre sociálne veci a predložený návrh zákona výbory vrátane gestorského výboru prerokovali ihneď na 72. schôdzi Národnej rady Slovenskej republiky.
Blanár, Juraj, podpredseda NR SR (2023-05-10):
Teraz udeľujem slovo pánovi spravodajcovi v záverečnej reči. Nech sa páči.
Poliačik, Martin, poslanec NR SR (2014-11-09):
Tak, Jozef, pána premiéra tu máme naspäť, je vyspaný, usmiaty na rozdiel od nás, určite mu ale niekto hádam urobil rešerš, o čom bola nočná rozprava. Takže je zorientovaný. A možno nám dokáže odpovedať na mnohé otázky, ktoré sme tu v priebehu noci dávali. Jedna z tých otázok je, ako môže byť možné, že dokážu dať dve firmy zjavne nespojené a nespojité tak atypickú sumu do verejného obstarávania ako cenu za ponúkaný prístroj, ako je 1,599 990 mil. eur, obidve firmy zhodnú cenu, ako je možné, že neexistuje orgán, ktorý by pri tomto odhalil akúkoľvek dohodu vopred a čo robil s tými listami, ktoré mal pán premiér na stole, s tými upozorneniami, že v piešťanskej nemocnici sa niečo deje. A čo urobí s tými ostatnými? Čo urobí s upozorneniami, ktoré teraz chodia z celého Slovenska, upozorneniami z Martina, upozorneniami z Trenčína a kedy začne počúvať ten hlas, pri ktorom aj som prekvapený, že je tak jednotný, keď po tom, ako mala vyvodiť politickú zodpovednosť ministerka zdravotníctva a ako mala vyvodiť politickú zodpovednosť podpredsedníčka parlamentu, a po zistení, že pán predseda parlamentu jednak klamal v tom, že dokedy bol činný vo svojich firmách, a jednak je podozrenie, že nepriznal všetok svoj majetok vo svojich majetkových priznaniach, si... (Prerušenie vystúpenia časomerom.)
Danko, Andrej, podpredseda NR SR (2023-11-22):
Prosím, pán minister, prosím.
M. Lajčák, minister zahraničných vecí SR: (2010-02-03):
Protokol č. 14bis obsahuje dve ustanovenia pôvodného protokolu č. 14, ktoré zavádzajú inštitúty rozhodovania o prijateľnosti sťažnosti samosudcami a rozhodovania senátmi zloženými z troch sudcov. Tieto procesné zmeny konania pred Európskym súdom pre ľudské práva by mali najviac pomôcť znížiť pracovné zaťaženie súdov. K 30. júnu 2009 ratifikovali protokol č. 14bis tri členské krajiny Rady Európy, takže v zmysle čl. 6 ods. 1 nadobudol tento platnosť dňom 1. októbra 2009. Pre vašu informáciu k dnešnému dňu sa počet zvýšil celkom na 9 ratifikácií a ďalších 12 podpisov. Vláda Slovenskej republiky schválila návrh na uzavretie protokolu č. 14bis uznesením číslo 591 na svojom zasadnutí dňa 2. septembra 2009. Materiál predkladáme s cieľom ratifikovať protokol č. 14bis. Protokol č. 14bis má v zmysle čl. 7 ods. 4 Ústavy Slovenskej republiky charakter prezidentskej medzinárodnej zmluvy, ktorá vyžaduje pred ratifikáciou súhlas Národnej rady Slovenskej republiky. Keďže protokol č. 14bis je v podmienkach Slovenskej republiky medzinárodnou zmluvou o ľudských právach a základných slobodách a medzinárodnou zmluvou, na ktorej vykonanie nie je potrebný zákon, v súlade s čl. 86 písm. d) ústavy navrhujeme, aby Národná rada Slovenskej republiky rozhodla o tom, že protokol č. 14bis má prednosť pred zákonmi podľa čl. 7 ods. 5 ústavy. Po vyslovení súhlasu Národnou radou bude protokol č. 14bis predložený na ratifikáciu prezidentovi Slovenskej republiky a po nadobudnutí platnosti publikovaný v Zbierke zákonov. Dovoľujem si vás požiadať, aby Národná rada Slovenskej republiky vyslovila s protokolom č. 14bis k Dohovoru o ochrane ľudských práv a základných slobôd súhlas. Ďakujem za pozornosť.
Susko, Boris, poslanec NR SR (2020-03-25):
Ďakujem pekne za slovo. Ja ďakujem všetkým diskutujúcim za, za faktické poznámky. Ja by som na záver chcel možno všetkým spoločne odpovedať len jedným vyjadrením, a to, ktoré odznelo, odznelo dnes aj na ústavnoprávnom výbore. Totižto otázka je, že čo je cieľom tejto právnej úpravy čl. IV tohto navrhovaného zákona, teda zmeny zákona o elektronických komunikáciách? Čo je cieľom a čo sa tým chce dosiahnuť? Chce sa tým dosiahnuť, že budeme vedieť lokalizovať infikovaných ľudí, alebo sa tým chce dosiahnuť niečo iné? Pani ministerka na ústavnoprávnom výbore povedala, že vláda ešte nemá jasno v tom, akú aplikáciu na toto bude použivať, akú aplikáciu vôbec vyvinie, lebo z tých slov som pochopil, že ešte len vyvíjajú informaticky túto aplikáciu, a nevie ešte ani presne, čo bude jej cieľom, alebo aký by mal byť jej cieľ a už vôbec nie tú logistiku a prostriedky. Ale že potrebuje vytvoriť legislatívny rámec alebo teda zákonnú licenciu na to, aby tu mohli použiť. A ja sa pýtam, ale prečo to máme robiť opačne? Prečo máme najprv vytvárať legislatívny rámec a určitú zákonnú licenciu tak široko, ako ju možno ani vôbec nebudeme potrebovať? Pretože, ak sa rozhodneme, že pôjdeme českým modelom, teda že bude potrebný súhlas dotknutej osoby na to, aby si, aby sa mohla lokalizovať, tak nepotrebujeme žiadnu zákonnú úpravu. Teda zasahovať do základných ľudských práv. Čiže my ešte dnes nevieme, čo budeme potrebovať, ale už ideme zavádzať zásadný široký zásah do základných ľudských práv a slobôd. A toto je ten problém, na ktorý som chcel upozorniť. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2017-10-17):
Pán poslanec Marosz.
Laššáková, Jana, podpredsedníčka NR SR (2012-12-07):
Pán poslanec Šebej, nech sa páči.
V. Veteška, podpredseda NR SR: (2004-06-30):
K. Fajnor, poslanec: Ďakujem pekne, pán predsedajúci. Ja by som si dovolil reagovať na kolegu Banáša a pochváliť ho, že skutočne som rád, že bývalý režim dával vynikajúcich rečníkov do diplomatických služieb, myslím si, že sa naučil, a to mu patrí pochvala, ale ja by som dve také poznámočky na zamyslenie. Určite pán Banáš tým, že bol vychovaný bývalým režimom, je vzdelaný aj z histórie a vie, ktoré prvé civilizácie akú majú dĺžku. Určite vie, že na území dnešného Iraku tá civilizácia niekoľko tisíc rokov sa tam tvorila, a bolo by zaujímavé, keď zrazu chceme sizyfovskou robotou ju meniť na nejakú demokraciu amerického typu. Pritom je zaujímavé, že iné krajiny, kde vládnu šejkovia, zrazu nechceme ich meniť na demokraciu amerického typu alebo iného typu. Predstavme si, keby sa takto rozhodli Arabi, napadli by Spojené štáty a zavádzali by tam takto sizyfovsky islam. Tak myslím si, že tu sa, pán kolega Banáš, asi obidvaja rozídeme, pretože ja si myslím, že svet už je taký, aký je, on je rôznorodý, treba kultúry zachovávať, nie ich likvidovať. A i keď by som to vo faktickej poznámke nemal, tiež si myslím, že by sme sa mali ešte raz vrátiť k poznámke kolegu Karola Ondriaša, pretože tam je pravá príčina vojny. Ďakujem vám veľmi pekne.
Blanár, Juraj, podpredseda NR SR (2020-11-03):
Ďalší s faktickou poznámkou – pán poslanec Benčík. Nech sa páči.
Bugár, Béla, podpredseda NR SR (2019-10-28):
Prezentujme sa a hlasujme. (Hlasovanie.) Prítomných 134, za 60, proti 46, zdržalo sa 28. Konštatujem, že tento bod schválený nebol. Ďalej.
J. Halecký, poslanec: (2009-12-08):
Nezdá sa mi, že by tieto veci mohol riešiť aj zákon. Takže asi to bude zostávať len na nejakej zmluve, na dohode medzi vlastníkmi a nájomníkmi. Ale často sa hovorí, že táto sféra je zneužívaná skôr kvôli dotáciám, eurodotáciám, ktoré nie sú využívané tak, ako by bolo v záujme majiteľov pôdy. Takže sám som zvedavý, ako táto problematika k akému riešeniu bude nakoniec spieť. Ďakujem.
Kollár, Boris, predseda NR SR (2023-05-18):
Pani poslankyňa, tento návrh SAS-ky neprešiel, takže viete, že určite sa bude rokovať aj ten ďalší týždeň, nemusíte sa obávať, že to nepríde na radu, ale dávam, samozrejme, o tomto hlasovať. Nech sa páči. Prosím, prezentujme sa a hlasujeme. (Hlasovanie.) Prítomných 143 poslancov, za 37, proti 20, zdržalo sa 83, 3 nehlasovali. Uvedený návrh sme neschválili. Teraz vystúpi s procedurálnym návrhom pán poslanec Fecko, nech sa páči.
Pellegrini, Peter, predseda NR SR (2015-09-16):
Ďakujem. Pán poslanec Mičovský.
Jurinová, Erika, podpredsedníčka NR SR (2014-05-14):
S reakciou na faktické poznámky pán poslanec Kaník.
Pellegrini, Peter, predseda NR SR (2015-05-21):
Prezentujme sa a hlasujme. (Hlasovanie.) Prítomných 136 poslancov, za hlasovalo 133 poslancov, zdržali sa 3. Tieto body sme schválili.
Šuteková, Miriam, poslankyňa NR SR (2023-03-16):
Spoločná správa neobsahuje žiadne pozmeňujúce návrhy. A teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Petra Kremského.
Pellegrini, Peter, podpredseda NR SR (2020-04-29):
S reakciou na faktické pán poslanec Kollár.
Košútová, Magda, poslankyňa NR SR (2013-02-05):
Ďakujem. Keďže sme hlasovali o všetkých bodoch zo spoločnej správy aj o pripomienkach z rozpravy, mám splnomocnenie gestorského výboru, dajte, prosím, hlasovať o postúpení vládneho návrhu zákona do tretieho čítania ihneď.
R. Madej, poslanec: (2004-05-25):
Po prvé, v § 2 ods. 11 sa vypúšťajú slová „a územný obvod okresu Šaľa“. Po druhé, v § 2 sa za doterajší ods. 11 vkladá nový ods. 12, ktorý znie: „Sídlom Okresného súdu Šaľa je mesto Šaľa. Jeho obvod tvorí územný obvod okresu Šaľa“. Doterajšie ods. 12 až 47 sa prečíslujú na ods. 13 a 48. Po tretie, v § 3 ods. 4 sa za doterajšie písm. a) vkladá nové písm. b), ktoré znie: „b) Okresného súdu Šaľa“. Po štvrté, v § 15 ods. 2 sa vypúšťa doterajšie písm. h). Doterajšie písm. h) až k) sa preznačia na g) až j). Čo sa týka tohto okresu a možno ďalších, zaujímavé je to tým, že doteraz podľa návrhu zákona spadá pod okresný súd Galanta, ktorý je pod Krajským súdom Trnava, hoci Šaľa podľa územnosprávneho členenia patrí pod kraj Nitra. Ďakujem veľmi pekne, pán predsedajúci, skončil som.
Rajtár, Jozef, poslanec NR SR (2019-05-17):
Ďakujem za slovo. Vážené kolegyne, vážení kolegovia, v súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona, predkladám k nemu informáciu. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 17. júna 2019 a gestorský výbor do 18. júna 2019. Pán predsedajúci, prosím, otvorte rozpravu k uvedenému návrhu zákona.
Bugár, Béla, podpredseda NR SR (2017-06-14):
Takže, vážené panie poslankyne, vážení páni poslanci, prosím, aby ste sa ukľudnili. Máme tu prerokovaných približne 14 bodov, takže máme o čom hlasovať. Sústreďme sa a ideme k prvému hlasovaniu. Prosím teraz pána poslanca Kresáka, aby uviedol hlasovanie v prvom čítaní o vládnom návrhu zákona o európskom vyšetrovacom príkaze v trestných veciach (tlač 568). (Hlasovanie o vládnom návrhu zákona o európskom vyšetrovacom príkaze v trestných veciach a o zmene a doplnení niektorých zákonov , tlač 568.)
I. Mikloš, podpredseda vlády a minister financií SR: (2006-01-31):
Ide najmä o doplnenie účelov, na ktoré sa používajú minerálne oleje oslobodené od dane, upresnenie definície užívateľského podniku, upresnenie podmienok pre registráciu prevádzkovateľov daňových skladov, doplnenie povinnosti zaslať kópiu prvého dielu sprievodného dokumentu správcovi dane dodávateľa pred začatím prepravy, upresnenie definície oprávneného príjemcu a vytvorenie obchodníka s daňovo zvýhodneným minerálnym olejom na daňovom území, upravenie evidencie vedenej colným úradom a Colným riaditeľstvom v nadväznosti na nadobudnutie účinnosti nariadenia Rady č. 2073/2004 o správnej spolupráci v oblasti spotrebných daní a v súvislosti s vytvorením kategórie obchodníka s daňovo zvýhodneným minerálnym olejom na daňovom území, upravenie výšky pokút v závislosti od závažnosti a charakteru porušenia ustanovení zákona. Návrh tohto zákona nebude mať vplyv na štátny rozpočet ani rozpočty obcí a vyšších územných celkov. Ďakujem za pozornosť.
Blanár, Juraj, podpredseda NR SR (2023-06-22):
Pán poslanec Cmorej s faktickou poznámkou.
Laššáková, Jana, podpredsedníčka NR SR (2015-04-16):
Pán poslanec, pán poslanec, chvíľku prestaňte! Vyhlasujem päťminútovú prestávku! (Päťminútová prestávka.) (Po prestávke.)
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 77, nehlasovali 2. Konštatujem, že aj tento návrh sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám (tlač 1271). Pán predseda výboru, pán poslanec Drgonec, nech sa páči, máte slovo. [Hlasovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z. a o zmene a doplnení niektorých zákonov , tlač 1271.] J. Drgonec, poslanec: V rozprave k tomuto návrhu zákona nevystúpil nikto, to znamená, že z rozpravy nevzišli ani nijaké návrhy na hlasovanie. Takže, pán predsedajúci, prosím, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Raši, Richard, poslanec NR SR (2014-05-29):
Ďakujem pekne. Pán minister, čiže zákon je dobrý, zákon nerieši Košice, zákon rieši celé Slovensko, poprosím vás, treba si ho prečítať. Zákon rieši dobývanie rádioaktívnych nerastov na celom Slovensku. Máme tri potencionálne ložiská, tri. Čiže neriešime mesto Košice, riešime celé Slovensko. Skrátené legislatívne konanie je dané preto, lebo to sa týka Košíc, pretože došlo k situácii, keď mestské časti; poprosím maďarskú skupinku, aby bola trochu tichšie; pretože došlo k situácii, keď niektoré mestské časti odmietli podpísať memorandum proti uránu. Čiže navodili stav, ako keby miestne zastupiteľstvo daných častí ťažbu podporovalo, a preto sa to dáva v skrátenom legislatívnom konaní, ale rieši sa celé Slovensko. Kremnica, ako to bolo vysvetlené, potrebuje legislatívu, ktorá bude vedieť zareagovať na aktuálnu situáciu, pardon, Detva, ktorá sa tam nachádza, pretože tam ten legislatívny proces je niekde úplne inde a nie je jednoduché vždy naformulovať zákon tak, aby bol účinný. A príkladom je zákon pána poslanca Novotného a Štefanca, ktorý je nevykonateľný. Je to trojriadkový zákon, ktorý keby bol prijatý, tak je nevykonateľný, čiže je zlý. Preto sa zákon má pripraviť tak, aby bol vykonateľný v praxi. A všetkým odporúčam prečítať si návrh geologického zákona aj s odkazmi a návrh zákona pána poslanca Novotného a Štefanca a aj laik pochopí, že to urobili čisto kvôli eurovoľbám, kvôli ničomu inému, pričom dnes je predložený jeden vážny, komplexný zákon. Ďakujem pekne.
M. Číž, podpredseda NR SR: (2009-02-12):
Problém je, že ste uviedli to svoje vystúpenie tým štandardným, prebrali ste krajinu s 20-percentnou nezamestnanosťou, s neviem akým rastom a podobne. Pán kolega, už tisíckrát sme si toto povedali a pokiaľ teda napriek tomu opakujete toto isté, mne to pripadá ako  verejne šírená lož. Takže dovoľte mi iba jedno slovo. V roku 1998 ste prebrali krajinu s 5,1-percentným rastom, s tuším 12-, maximálne 13-percentnou nezamestnanosťou, nie 20-percentnou nezamestnanosťou, krajinu, ktorá bola veľmi kritizovaná za plnenie kodanských kritérií, ale o ktorej sa hovorilo, že je taký veľký rast hospodárstva, že hrozí prehriatie ekonomiky. Ak neviete, kto o tom hovoril, nuž, vtedajší pán prezident Kováč vo svojom vystúpení v Správe o stave Slovenska v roku 1998, tuším v marci alebo apríli. Takže, prosím vás pekne, no a následný vývoj bol zrejmý. Naozaj, potom sme už vyskočili na viac ako 20-percentnú nezamestnanosť, začali sme hovoriť o tom, že 20 % ľudí je v hranici biedy a zhodou okolností ten 5,1-percentný rast sa premenil na mínusové čísla minimálne v rokoch 1999 a 2000 a možno aj v roku 2001, kde bol, ak vôbec rast, tak minimálny. Tie diskusie sú známe, prosím vás pekne, dbajte na svoju dôveryhodnosť v tomto smere a naozaj vráťme tú diskusiu do elementárnej roviny... (Prerušenie vystúpenia časomierou.)
Laššáková, Jana, podpredsedníčka NR SR (2014-11-26):
Pekné popoludnie, panie poslankyne, páni poslanci, pokračujeme v popoludňajšom rokovaní druhého dňa 44. schôdze Národnej rady Slovenskej republiky v prerušenom rokovaní v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení. Poprosím pána ministra zdravotníctva Slovenskej republiky Viliama Čisláka, aby zaujal miesto určené pre navrhovateľov. Pán spravodajca už, Jozef Valocký už zaujal miesto určené pre navrhovateľov. Pán minister financií, chcete k rozprave zaujať stanovisko, keďže ste spolupredkladateľ? Áno. Nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1319.)
Ďuriš Nicholsonová, Lucia, podpredsedníčka NR SR (2019-05-22):
Pán poslanec Fecko, nech sa páči.
Blanár, Juraj, podpredseda NR SR (2022-06-21):
Pán poslanec Benčík s faktickou poznámkou.
Kremský, Peter, poslanec NR SR (2023-06-20):
Začal som.
Šofranko, Mária, poslankyňa NR SR (2020-11-05):
Teraz budeme hlasovať o návrhu uvedeného pod bodom 20 spoločnej správy, ktorý požiadal pán poslanec Richard Vašečka vyňať na samostatné hlasovanie vzhľadom na to, že podal v rozprave návrh, ktorý upravuje uvedenú problematiku komplexnejšie. Prosím, pán predsedajúci, dajte hlasovať o návrhu pod bodom 20 zo spoločnej správy.